# AZ

ANGYALFÖLDI TERMÉSZETBARÁT ÉS TESTEDZŐ EGYESÜLET

ALAPSZABÁLYA

**a 2016. december 14., 2017. május 17. és 2020. szeptember 28. napján elfogadott módosításokkal *egységes szerkezetben***

Elfogadva: a 2016. december 14., a 2017. május 17. napján és

 a 2020. szeptember 28. napján megrendezett küldöttgyűlésen.

TARTALOMJEGYZÉK

I. ÁLTALÁNOS RENDELKEZÉSEK………………….3. oldal

II. A SPORTEGYESÜLET ELVI ÁLLÁSPONTJA……4. oldal

III. A SPORTEGYESÜLET CÉLJA, TEVÉKENYSÉGE ÉS FELADATAI………………………………………..….5. oldal

IV. A SPORTEGYESÜLET TAGSÁGA…………...……5. oldal

V. A TAGOK JOGAI ÉS KÖTELESSÉGEI……………6. oldal

VI. A SPORTEGYESÜLET SZERVEZETE…………….7. oldal

VII. A SPORTEGYESÜLET JOGKÉPESSÉGE….….. 15. oldal

VIII. A SPORTEGYESÜLET ANYAGI FORRÁSAI ÉS

 GAZDÁLKODÁSA…………………………………. 16. oldal

IX. A SPORTEGYESÜLET SZERVEZETI ÉS

 MŰKÖDÉSI SZABÁLYZATA…………………….. 17. oldal

X. A SPORTEGYESÜLET MEGSZŰNÉSE………… 17. oldal

XI. ZÁRÓ RENDELKEZÉSEK………………………… 18. oldal

I. ÁLTALÁNOS RENDELKEZÉSEK

1.§

1. Az Angyalföldi Természetbarát és Testedző Egyesület (a továbbiakban sportegyesület) sporttal – ezen belül elsősorban szabadidősporttal és lakóterületi sporttal -, az ehhez kapcsolódó feltételek biztosításával foglalkozó, demokratikus elvek alapján működő szervezet, sportegyesület.
2. A sportegyesület az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (a továbbiakban: Ectv.) és a Polgári Törvényköny (a továbbiakban: Ptk.) és a sportról szóló 2004. évi I. tv., valamint a hatályban lévő egyéb, sportegyesületekre vonatkozó jogszabályok alapján fejti ki tevékenységét.

2.§

A sportegyesület:

1. Neve: Angyalföldi Természetbarát és Testedző Egyesület,

 Rövidítése: Angyalföldi TTE

 Székhelye: 1139. Budapest, Rozsnyai u. 4.

 Színe: piros-kék

 Alapítás éve: 1967

 Pecsétje: 1. kör alakú pecsét;

Angyalföldi Természetbarát és Testedző Közhasznú Egyesület

 (körben felírva)

 1139. Budapest, Rozsnyai u. 4.

 Tel: 349-7989

 2. téglalap alakú pecsét;

 Angyalföldi Természetbarát és Testedző Közhasznú

 Egyesület

 1139. Budapest, Rozsnyai u. 4.

 Adószám: 19806141-1-41

Címere: Felfelé álló, lekerekített sarkú, egyenlő szárú háromszögben: „A” betű, szárai kiszélesítve. A vízszintes szárban „TTE” felirat kialakítva. Az „A” betű felső sarkában „1967” felirat, amely az egyesület megalakításának idejét jelzi.

 Színelosztás: kontúrvonalak és az alapítási év fekete, az „A” betű piros, a háromszög fennmaradó része kék.

2. Működési területe: Budapest, ezen belül elsősorban a XIII. kerület

3. Az Egyesület bázisa: Budapest – ezen belül elsősorban a XIII. kerület –

 lakossága, dolgozói, diáksága.

II. A SPORTEGYESÜLET ELVI ÁLLÁSPONTJA

3. §

1. A tagok szuverenitása, önrendelkezése és önálló képviselete, a többségi vélemény érvényesítése, a kisebbségi jogok, valamint érdekek sérelme nélkül, a demokratikus működés, anyagi önállóság, politikai függetlenség.
2. Közvetlen politikai tevékenységet nem folytat, szervezete pártoktól független, országgyűlési jelöltet nem állít, pártok felé anyagi támogatást nem nyújt, de nem is fogad el.

3. A Sportegyesület vállalkozási tevékenységet csak alapcéljainak megvalósítása érdekében, azokat nem veszélyeztetve végezhet.

 A gazdálkodása során elért eredményét nem oszthatja fel, azt csak az alapszabályban nevesített alapcéljaira, továbbá az okiratban meghatározott tevékenységeire fordíthatja.

III. A SPORTEGYESÜLET CÉLJA, TEVÉKENYSÉGE ÉS FELADATA

4. §

A sportegyesület célja és céljához rendelt tevékenysége

1. Az Angyalföldi TTE célja, hogy rendszeres testedzési lehetőséget biztosítson a fővárosban, – ezen belül elsősorban a XIII. kerületben - dolgozó, tanuló, élő lakosság részére, korra és nemre való tekintet nélkül.
2. Változatos testedzési formákkal, tanfolyamokkal, rendezvényekkel, villámtornákkal, bajnokságokkal, bemutatókkal népszerűsítse a testnevelést, az egészséges életmódra való nevelést.
3. Sportegyesületünk céljának megfelelően - tevékenységével elősegíti a szabadidő szervezett, kulturált keretekben történő eltöltését. A Sportegyesület alaptevékenysége a sporttevékenység.
4. A Sportegyesület céljai gazdasági feltételeinek megteremtése érdekében a Sportegyesület - kiegészítő jelleggel - gazdasági-vállalkozási tevékenységet folytathat. A Sportegyesület vállalkozási tevékenységet, sporttal össze nem függő tevékenységet, valamint sporttevékenységével összefüggő kereskedelmi tevékenységet (ideértve a Sportegyesület vagyoni értékű jogainak hasznosítását is) csak kiegészítő tevékenységként, csak alapcéljainak megvalósítása érdekében, azokat nem veszélyeztetve, kizárólag másodlagosan végezhet. A sportlétesítmények használata, illetve működtetése a Sportegyesület alaptevékenységének minősül.
5. A küldöttgyűlés jelen Alapszabály elfogadásával felhatalmazza a Sportegyesület elnökségét, hogy a Sportegyesület működtetése, céljainak megvalósítása érdekében szükség esetén úgy döntsön, hogy szponzorálási vagy más kereskedelmi szerződést egy évet meghaladó időtartamra is kössön.

5.§

A Sportegyesület feladatai

1. A fővárosi – s ezen belül kiemelten Budapest XIII. kerületének – szabadidősport szervezeti és működési feltételeinek biztosítása, szabadidősport életének szervezése.
2. A főváros – kiemelten Budapest XIII. kerületi – lakossága felé irányuló egészségvédő és sportpropaganda kifejtése.
3. A jogszabályokban meghatározott feladatok ellátása.
4. Rendezvények szervezésével a versenyzési és aktív kikapcsolódási lehetőségek biztosítása.
5. A saját hatáskörben rendezett versenyek, villámtornák, bajnokságok versenyszabályainak meghatározása.
6. Sporttáborok, edzőtáborok szervezése és lebonyolítása, a sportági alapismeretek megismertetése, az alapkészségek, képességek javítása, versenyzői felkészültség érdekében.
7. Kapcsolatok kialakítása más hazai és külföldi sportszervezetekkel.
8. Gazdálkodás az egyesület rendelkezésére álló anyagi eszközökkel.
9. Szolgáltatások nyújtása tagoknak, az egyesület céljait anyagilag is támogató szervezeteknek, személyeknek.
10. Véleményalkotás a Budapest XIII. kerületi szabadidő- és lakóterületi sport céljait szolgáló anyagi eszközök meghatározásában, elosztásában.
11. A Budapest XIII. kerületi szabadidősport fejlesztéséhez javaslatok összeállítása a Budapest Főváros XIII. kerületi Polgármesteri Hivatal szakigazgatási szerve részére.
12. A fegyelmi szabályzatban meghatározott jogkör gyakorlása.
13. A sportegyesület feladatainak meghatározásánál és teljesítésénél figyelembe veszi a XIII. kerületi Önkormányzat célkitűzéseit, és az Önkormányzattal kötött együttműködési megállapodást.

IV. A SPORTEGYESÜLET TAGSÁGA

6.§

A sportegyesület tagsága

1. Az Angyalföldi TTE tagja minden magyarországi állandó lakhellyel rendelkező magyar állampolgár, továbbá aki a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt, vagy letelepedett jogállású, illetve tartózkodási engedéllyel rendelkezik, és, aki belépési nyilatkozatban a sportegyesület alapszabályát elfogadja és a tagsági viszonyból származó kötelezettségek teljesítését vállalja.
2. A sportegyesületbe való belépés és kilépés önkéntes. A sportegyesületi tagság felvétellel keletkezik, illetőleg az elnökség részére írásban bejelentett kilépéssel, elhalálozással, a tagsági jogviszony küldöttgyűlési határozattal történő felmondásával vagy a tag küldöttgyűlési határozattal történő kizárásával szűnik meg.
3. A sportegyesületi tagok felvétele az elnökség hatáskörébe tartozik.
4. A felvételt megtagadó határozat ellen a sportegyesület küldöttgyűléséhez lehet fellebbezni, mely a fellebbezést a következő küldöttgyűlésén tárgyalja.
5. A tagsági jogviszony megszüntetése kérdésében az elnökség javaslatára a sportegyesület küldöttgyűlése határoz.
6. A küldöttgyűlés az elnökség írásbeli előterjesztése alapján a tagsági jogviszonyt harminc napos felmondási idővel felmondhatja, amennyiben a tag tagdíjfizetési kötelezettségét az elnökség határozata alapján részére igazolható módon megküldött, és a jogkövetkezményekre történő figyelmeztetést tartalmazó írásbeli felszólítás ellenére elmulasztja a felszólítás kézhezvételétől számított tizenöt napon belül pótolni. A küldöttgyűlési határozatot a taggal írásban kell közölni.
7. A sportegyesületből való kizárást csak abban az esetben lehet alkalmazni, ha a küldöttgyűlés a tagot a tagságra méltatlannak nyilvánítja. Ebben az esetben a tag kizárásáról a küldöttgyűlés határozattal dönt. Méltatlan a tagságra,
	1. aki tagsági kötelezettségeit bűncselekmény elkövetésével megszegi és a bűncselekmény elkövetését a bíróság jogerősen megállapította,
	2. aki elnökségi határozat alapján kapott, igazolható módon közölt írásbeli felszólítás ellenére ismételten olyan súlyosan a sportegyesület Alapszabályával ellentétes magatartást tanúsít, amellyel a sportegyesület alapvető céljait, tevékenységét veszélyezteti.

 A tag kizárását napirendre tűző küldöttgyűlésre az érintett tagot meg kell hívni és számára a hozzászólás és a védekezés lehetőségét az ülésen meg kell adni. A tag kizárását kimondó határozatot írásba kell foglalni, és indokolással kell ellátni; az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A kizáró határozatot a taggal írásban igazolható módon közölni kell.

1. A tagsági viszony megszüntetése tárgyában hozott küldöttgyűlési határozat ellen a határozat kézbesítésétől számított 30 napon belül a tag jogorvoslatért közvetlenül a bírósághoz fordulhat.
2. A sportegyesület tagjairól nyilvántartást vezet (Tagjegyzék)

V. A TAGOK JOGAI ÉS KÖTELESSÉGEI

7. §

A sportegyesületi tag jogai

A sportegyesületi tag:

1. részt vehet a sportegyesület küldöttgyűlésén, a határozatok meghozatalában,

2. tisztségre választható (képviselettel járó tisztségre csak nagykorúság esetén),

3. véleményt nyilváníthat, javaslatot tehet a sportegyesületet érintő bármely kérdésben, a sportegyesület felügyeleti szervénél indítványozhatja a sportegyesület jogszabályba, vagy alapszabályába ütköző határozatainak megsemmisítését,

4. a sportegyesület elnöksége által meghatározott feltételek szerint részt vehet a bizottságok, szakosztályok, sportcsoportok munkájában, edzéseken, versenyeken használhatja a sportlétesítményeket, igényelheti a sportegyesület szakembereinek segítségét, kölcsönözhet turisztikai és sporteszközöket,

5. részesülhet a Sportegyesület által nyújtott szolgáltatásokból, továbbá a tagsági jogviszony alapján a tagot megillető - alapszabályban nevesített – juttatásokból,

1. a Sportegyesület működésével kapcsolatban keletkezett iratokat, így különösen: a küldöttgyűlés és az elnökség döntéseit tartalmazó jegyzőkönyveket, határozatokat, a jegyzőkönyvek és a határozatok alapján készített nyilvántartásokat, az éves beszámolót, - az Elnökségen keresztül - megtekintheti, még akkor is, ha az adott döntés meghozatalában - jogosultsága ellenére - nem vett részt, továbbá a keletkezett iratokról - saját költségén - másolatot készíthet.

8.§

A sportegyesületi tag kötelességei

1. Az alapszabály betartása, a sportegyesület vezető szervei által hozott határozatok végrehajtása.
2. A tagsági díj (vagyoni hozzájárulás) sportegyesület bankszámlájára történő átutalással vagy a házi pénztárba történő befizetéssel való megfizetése, a sportegyesületi vagyon megóvása.
3. Sportszerű magatartás.
4. Versenyszerűen sportolók esetében a hazai és a nemzetközi versenyekre való lelkiismeretes felkészülés, a legjobb tudás szerinti szereplés.

VI. A SPORTEGYESÜLET SZERVEZETE

*9*.§

A küldöttgyűlés

1. A Sportegyesület legfőbb döntéshozó szerve a küldöttgyűlés. A sportegyesület küldöttgyűlésére a küldötteket a szakosztályok választják a tagok sorából. A küldöttválasztó értekezleteket az Elnökség által a tagnyilvántartás alapján meghatározott számú küldött megválasztására a szakosztályok kötelesek lebonyolítani. A tagok a szakosztályuk szerinti küldöttválasztó értekezleten vesznek részt. A küldöttválasztó értekezleteket a szakosztály-vezetőség köteles a küldöttgyűlést megelőzően legalább tíz nappal megszervezni. A küldöttválasztó értekezletek időpontjáról és helyéről a szakosztály-vezetőség az elnökség egyidejű értesítése mellett köteles valamennyi tagot értesíteni. A küldöttválasztó értekezlet abban az esetben határozatképes, ha azon a szakosztályhoz tartozó tagok több mint fele megjelent. A küldöttválasztó értekezlet határozatait egyszerű szótöbbséggel, nyílt szavazással hozza. Küldött lehet az a személy, akit a küldöttválasztó értekezleten jelenlévő tagok több, mint fele küldöttként megválaszt. A küldöttválasztó értekezlet működésére a jelen bekezdésben nem szabályozott kérdésekben a küldöttgyűlésre és a tisztségviselők választására vonatkozó alapszabályi rendelkezéseket kell értelemszerűen alkalmazni.
2. A küldöttgyűlésen minden szakosztályt legalább egy küldött képvisel. A szakosztályhoz tartozó tagok száma alapján azonban, amennyiben a szakosztályhoz tartozó tagok száma az 5 főt meghaladja, minden további megkezdett 5-5 fő után, további egy-egy küldöttet választhat a küldöttválasztó értekezlet.

10.§

A küldöttgyűlés összehívása

1. A sportegyesület küldöttgyűlését évenként legalább egy alkalommal az elnökség köteles összehívni. A küldöttgyűlés időpontját az elnökségnek legalább húsz nappal korábban meg kell állapítania és annak helyéről, időpontjáról, a küldöttek számáról és arányairól, továbbá a tervezett napirendjéről – az előterjesztések megküldésével - a sportegyesület tagjait meghívóval legalább a küldöttgyűlést megelőző 15 nappal értesítenie kell, annak érdekében, hogy a szavazásra jogosultak a tárgyalni kívánt témakörökben álláspontjukat kialakíthassák. A meghívónak tartalmaznia kell a sportegyesület nevét és székhelyét. A küldöttgyűlés a székhelytől eltérő helyre is összehívható, amennyiben a székhelyen a küldöttgyűlés megtartására alkalmas tanácsterem nem áll rendelkezésre. A meghívót ajánlott levélként vagy az átvétel visszaigazolására alkalmas módon elektronikus levélként kell megküldeni.
2. A küldöttgyűlés napirendjét az elnökség állapítja meg és terjeszti a közgyűlés elé. A tagok a küldöttgyűlés időpontja előtt, a küldöttgyűlési meghívó igazolható kézbesítésétől számított 5 napon belül nyújthatnak be az elnökséghez a napirend kiegészítésére vonatkozó javaslatokat tartalmazó kérelmet, a kiegészítési javaslat indoklásával. A napirend kiegészítésének tárgyában a kiegészítő javaslatok kézhezvételétől számított 8 napon belül a közgyűlést összehívó elnökség jogosult dönteni és ezen döntését köteles haladéktalanul, legkésőbb a küldöttgyűlést megelőző 2. napig igazolható módon közölni a tagokkal. Ha a napirend kiegészítése iránti kérelemről az elnökség nem dönt vagy azt elutasítja, a küldöttgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában.
3. **Amennyiben hazánkban rendkívüli helyzet (egészségügyi, járvány, stb.) alakul ki és ezt Magyarország kormánya kihirdeti, ezáltal az egyesület küldöttgyűlését személyes jelenléttel nem lehet megrendezni, azt online formában kell megtartani. Az értekezletet ebben az esetben is a 10. §-ban meghatározott módon kell összehívni. A küldöttek számára biztosítani kell az online részvétel lehetőségét az alkalmazandó számítógépes program, az ülés közvetítésének elérhetősége (link) továbbá az online felületre való belépési jelszó megadásával.**

11.§

A küldöttgyűlés határozatképessége, határozathozatala

* + 1. A küldöttgyűlésen szavazati joggal a küldöttek rendelkeznek. A küldöttgyűlésen minden szavazásra jogosult egy szavazattal rendelkezik. Szavazati jogát érvényesen az a küldött gyakorolhatja, akit a küldöttválasztó gyűlésen szabályszerűen megválasztottak, és aki a küldöttgyűlésen személyesen megjelenik és aláírja a jelenléti ívet.
		2. A küldöttgyűlés határozatképes, ha a küldöttek több mint fele jelen van. A határozatképességet minden határozathozatalnál vizsgálni kell. Amennyiben egy szavazásra jogosult valamely ügyben nem szavazhat, őt a határozatképesség megállapításánál figyelmen kívül kell hagyni.
		3. A határozatképtelenség miatt elhalasztott küldött~~köz~~gyűlés 15-30 napon belül történő összehívása során, az eredeti napirendbe felvett kérdésekben, a megismételt küldöttgyűlés - a megjelentek számára való tekintet nélkül - határozatképes, amennyiben arról a tagokat az eredeti meghívóban előre figyelmeztették, és közölték a megismételt közgyűlés helyét és időpontját is.
		4. A küldöttgyűlés határozatait egyszerű szótöbbséggel és nyílt szavazással hozza, kivétel, ha a szavazásra jogosultak 1/3-a titkos szavazást indítványoz, illetve az egyesület tisztségviselőinek megválasztása, amelyről a küldöttgyűlés titkos szavazással dönt. Egy jelölt esetén a küldöttgyűlés nyílt szavazással is dönthet.
		5. A szavazati joggal rendelkezők Háromnegyedes többsége szükséges: a sportegyesület céljának módosításához és a sportegyesület megszűnéséről szóló határozathozatalhoz. Az alapszabály módosításához a jelenlévő szavazásra jogosultak háromnegyedes többsége szükséges.
		6. A határozat meghozatalakor nem szavazhat az,

a) akit a határozat kötelezettség vagy felelősség alól mentesít vagy a sportegyesület

 terhére másfajta előnyben részesít;

b) akivel a határozat szerint szerződést kell kötni;

c) aki ellen a határozat alapján pert kell indítani;

d) akinek olyan hozzátartozója érdekelt a döntésben, aki a sportegyesületnek nem

 tagja;

e) aki a döntésben érdekelt más szervezettel többségi befolyáson alapuló

 kapcsolatban áll; vagy

f) aki egyébként személyesen érdekelt a döntésben.

* + 1. A küldöttgyűlést a sportegyesület elnöke vezeti le. Amennyiben bármelyik szavazásra jogosult küldött eltérő személyre tesz javaslatot a levezető elnöki tisztség ellátására, a küldöttgyűlés egyszerű többséggel, nyílt szavazással dönt a levezető elnök személyéről. A küldöttgyűlés elején a jegyzőkönyvvezető és hitelesítők személyén túl három tagból álló szavazatszámláló bizottságot kell választani. A szavazatszámláló bizottság tagjaira a jelenlévő küldöttek közül a küldöttgyűlés levezető elnöke tesz javaslatot. A szavazatszámláló bizottság tagjairól a küldöttgyűlés egyszerű többségi, nyílt szavazással dönt.
		2. A küldöttgyűlésről jegyzőkönyvet kell készíteni. A jegyzőkönyvnek tartalmaznia kell a küldöttgyűlésen elhangzott lényeges észrevételeket és javaslatokat, valamint a hozott határozatokat. A jegyzőkönyvet a küldöttgyűlés levezető elnöke és a jegyzőkönyvvezető írja alá és két, a küldöttgyűlés elején megválasztott személy hitelesíti.

12.§

A Küldöttgyűlés hatásköre

1. A küldöttgyűlés kizárólagos hatáskörébe tartozik:

a) sportegyesület megalakulásának, átalakulásának, feloszlásának kimondása,

b) az alapszabály és a fegyelmi szabályzat megállapítása, módosítása,

c) az elnökség, a társadalmi elnök, az ügyvezető elnök, a felügyelő bizottság és annak elnökének négy évre szóló megválasztása, visszahívása,

d) a sportegyesület előző éves pénzügyi tervének (költségvetés) teljesítéséről szóló, valamint - a számvitelnek megfelelő - beszámoló (mérleg) elfogadása,

e) a sportegyesület éves tevékenységéről szóló beszámoló elfogadása,

f) az éves pénzügyi terv elfogadása,

g) a felügyelő bizottság beszámolójának elfogadása,

h) a sportegyesület sportfejlesztési tervének elfogadása,

i) a tagfelvétel elutasítása elleni kérelem elbírálása,

j) az alap tagsági díj minimum összegének meghatározása,

g) mind azok a kérdések, amelyeket jogszabály vagy az alapszabály a küldöttgyűlés kizárólagos hatáskörébe utal.

13.§

A vezető tisztségviselők megválasztása,

összeférhetetlenségi szabályok, kizáró okok

1. A küldöttgyűlés hatáskörébe tartozó tisztségviselők:
2. a társadalmi elnök,
3. az ügyvezető elnök,
4. a további elnökségi tagok,
5. a felügyelő bizottság elnöke és tagjai.
6. Az (1) bekezdésben meghatározott tisztségviselőket a küldöttgyűlés négy évre választja.
7. A tisztségviselők megválasztása több jelölt esetén titkos szavazással történik. Egy jelölt esetén a választás a küldöttgyűlés többségi határozata alapján nyílt szavazással is történhet.
8. Megválasztottnak az a tisztségviselő tekinthető, aki a titkosan leadott szavazatok többségét megszerezte. Több jelölt esetén, ha az első választási fordulóban egyik jelölt sem kapta meg a megválasztáshoz szükséges szavazatot, újabb választási fordulót kell tartani. Az új választási fordulóban a legkevesebb szavazatot kapott jelölt, valamint az a jelölt, aki az első fordulóban a leadott szavazatok legalább 15 % -át nem szerezte meg, már nem vesz részt. A választást mindaddig ismételni kell, amíg a jelöltek valamelyike a megválasztáshoz szükséges szavazatokat meg nem szerzi.
9. Az elnökségnek nem lehet tagja, aki sportegyesületnél elnökségi tag, illetve sport-vállalkozásnál vezető tisztségviselő volt az annak megszűnését megelőző három évben, feltéve, hogy a sportszervezetet felszámolták.
10. Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. A vezető tisztségviselő feladatait személyesen köteles ellátni.
11. Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült. Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.
12. A vezető tisztségviselők nem lehetnek egymásnak hozzátartozói.
13. A Felügyelő Bizottság tagja a sportegyesületben más tisztséget nem viselhet. Az Felügyelő Bizottságnak nem lehet tagja a sportegyesülettel munkaviszonyban vagy munkavégzésre irányuló egyéb jogviszonyban álló, a sportegyesületben gazdasági feladatokat ellátó személy, aki a sportegyesület elnökségének tagjával, illetőleg a sportegyesületnél gazdasági feladatokat ellátó személlyel hozzátartozói kapcsolatban áll. A Felügyelő Bizottság tagjai nem lehetnek egymás hozzátartozói.
14. A küldöttgyűlés által választott tisztségviselő – a megválasztásra vonatkozó szabályok alkalmazásával – visszahívható. A visszahívást a tagok 1/3-a kezdeményezheti. A tisztségviselő visszahívható, ha a jelen Alapszabályban meghatározott feladatait nem teljesíti vagy egyesületi taghoz méltatlan magatartást tanúsít vagy évente az összehívott elnökségi vagy felügyelő bizottsági ülések több mint felén nem jelenik meg és távolmaradását alapos okkal nem menti ki. A tisztségviselői pozíció megszűnik továbbá a 15.§ 5. pontjában meghatározott további esetekben, továbbá, ha a tisztségviselővel szemben a Ptk-ban vagy jelen Alapszabályban meghatározott kizáró vagy összeférhetetlenségi ok következik be.

**14.§**

A sportegyesület rendkívüli küldöttgyűlése

1. Rendkívüli küldöttgyűlést kell összehívni
2. az elnökségének többségi határozata alapján,
3. ha a sportegyesület tagjainak 1/3-a az ok és a cél megjelölésével kívánja,
4. ha a törvényességi felügyeletet gyakorló szerv elrendeli,
5. ha a sportegyesület ügyvezető elnöki tisztsége bármilyen okból megüresedik, az elnökség létszáma vagy a Felügyelő Bizottság létszáma kiválás következtében több, mint felére csökken,
6. ha a sportegyesület vagyona az esedékes tartozásokat nem fedezi, vagy a sportegyesület előreláthatólag nem lesz képes a tartozásokat esedékességkor teljesíteni,
7. ha a sportegyesület céljainak elérése veszélybe kerül,
8. egyéb, az Alapszabályban meghatározott esetben, különösen, ha az évi rendes küldöttgyűlés az elnökség beszámolóját nem fogadja el.
9. A rendkívüli küldöttgyűlést az erre okot adó körülmény bekövetkezésétől számított egy hónapon belül dönteni kell és hatvan napon belüli időpontra a rendkívüli küldöttgyűlést ki kell tűzni. A rendkívüli küldöttgyűlés napirendjén kizárólag az összehívásra okot adó kérdés szerepel. Az 1. e) és f) pontokban meghatározott ok miatt összehívott küldöttgyűlésen a küldöttek kötelesek az okot adó körülmény megszüntetése érdekében intézkedést tenni, vagy a sportegyesület megszüntetéséről dönteni.
10. A rendkívüli küldöttgyűlésre egyebekben a rendes küldöttgyűlésre vonatkozó szabályok az irányadóak.

15.§

Az Elnökség

* + - 1. Két küldött~~köz~~gyűlés közötti időszakban az Elnökség, mint a sportegyesület ügyvezetését ellátó testület vezeti a Sportegyesület munkáját. A 7 fős elnökséget 4 évente a küldöttgyűlés választja meg. Az Elnökség munkájáról évente köteles beszámolni a küldöttgyűlésnek.
			2. Az Elnökség tagjai:
1. a társadalmi elnök,
2. az ügyvezető elnök,
3. további öt elnökségi tag.
	* + 1. Az elnökségi tagok jogai és kötelezettségei:
4. az elnökségi üléseken és az elnökség határozatainak meghozatalában való részvétel,
5. észrevételek, javaslatok tétele a sportegyesület működésével összefüggő kérdésekben,
6. felvilágosítás kérése a sportegyesülettel, a szakosztályokkal, illetőleg; a sportegyesület egyéb szerveinek működésével összefüggő kérdésekben, a tisztségviselők döntéseivel kapcsolatban,
7. javaslattétel rendkívüli küldöttgyűlés, elnökségi ülés összehívására,
8. megbízás alapján a sportegyesület képviselete.
	* + 1. Az elnökség tagjai tisztségükben újraválaszthatók.
			2. Az elnökségi tagság megszűnik:
9. a mandátum lejártával
10. lemondással,
11. a cselekvőképességnek a tevékenység ellátásához szükséges körben történő korlátozásával;
12. a vezető tisztségviselővel szembeni kizáró vagy összeférhetetlenségi ok bekövetkeztével,
13. visszahívással,
14. elhatározással.

16.§

Az elnökség hatásköre

Az elnökség a sportegyesület működését érintő valamennyi kérdésben döntésre jogosult szerv, kivéve azokat az ügyeket, amelyek az Alapszabály szerint a küldöttgyűlés kizárólagos hatáskörébe tartoznak, vagy amelyeket a küldöttgyűlés saját hatáskörébe vont, illetőleg a sportegyesület más szervének hatáskörébe utalt. Az elnökség hatásköre:

1. a sportegyesületi tevékenység irányítása,
2. a küldöttgyűlés előkészítése, a küldöttek létszámának meghatározása,
3. a sportegyesület sportfejlesztési tervének, költségvetésének kidolgozása, az éves program-, a munka- és ülésterv, valamint a versenynaptár jóváhagyása,
4. a sportegyesület eredményes működéséhez, a sportoláshoz, a testedzéshez, a természetjáráshoz szükséges feltételek megteremtése,
5. a szakosztályok, bizottságok létrehozása, megszüntetése, átadása és beszámoltatása,
6. fegyelmi jogkör gyakorlása,
7. a bizottságok tisztségviselőinek és tagjainak, továbbá a szakosztályok vezető tisztségviselőinek megbízása, a megbízások visszavonása,
8. a sportegyesület költségvetésének, a gazdálkodásról, a sportegyesület éves tevékenységéről szóló beszámoló elkészítése, küldöttgyűlés elé terjesztése,
9. a sportegyesület szervezeti és működési szabályzatának megállapítása.
10. tanfolyami díjak megállapítása, illetőleg

Az Elnökség eljárására (működésére) irányadó szabályok:

1. Az Elnökség ülést tart, ha ezt jogszabály, az elfogadott elnökségi munkaterv vagy az Egyesület Alapszabálya kötelezően előírja, továbbá, ha az Elnökség tagságának több mint fele ezt indítványozza. Az Elnökség ügyvezető elnöke az erre okot adó körülmény bekövetkezésétől számított 15 napon belül az elnökségi tagok részére írásbeli meghívót küld, amelyben részletes tájékoztatást ad az ülés helyszínéről, időpontjáról, témájáról és napirendjéről, illetve az ehhez szükséges és rendelkezésre álló okiratokat és adatokat mellékeli.
2. Az írásbeli meghívó feladása és az ülés napja között legalább 15, azaz tizenöt napnak kell lennie.
3. Az Elnökség évente legalább három alkalommal kötelezően ülést tart.
4. Az Elnökség ülése határozatképes, ha azon az elnökségi tagok több mint fele jelen van. Az Elnökség a határozatait nyílt szavazással, egyszerű (jelen lévők 50 % + 1 fő) többséggel hozza. Minden tagnak, ideértve az elnököt is, egy szavazata van. A szavazatot nyíltan, kézfelemeléssel adják le az arra jogosultak. Esetleges szavazategyenlőség esetén a szavazást mindaddig meg kell ismételni, míg az 50% + 1 fő szavazatkülönbség nem alakul ki.
5. A határozat meghozatalakor nem szavazhat az,
	* + 1. akit a határozat kötelezettség vagy felelősség alól mentesít vagy a sportegyesület terhére másfajta előnyben részesít,
			2. akivel a határozat szerint szerződést kell kötni,
			3. aki ellen a határozat alapján pert kell indítani,
			4. akinek olyan hozzátartozója érdekelt a döntésben, aki a sportegyesületnek nem tagja,
			5. aki a döntésben érdekelt más szervezettel többségi befolyáson alapuló kapcsolatban áll, vagy
			6. aki egyébként személyesen érdekelt a döntésben.
6. Különösen indokolt esetben, amennyiben a döntéshozatalra nyitva álló határidő miatt az szükséges, az elnökség ülésen kívül írásban is hozhat határozatot. Az ülésen kívüli határozathozatalt az ügyvezető elnök rendelheti el oly módon, hogy az elnökségi tagok számára a tervezet kézhezvételétől számított legalább nyolc napos határidőt kell biztosítani arra, hogy a szavazatukat megküldjék. Írásbeli határozathozatal esetén az ügyvezető elnök felhívást intéz saját email fiókján keresztül elektronikus levélben az elnökség minden tagjához. A felhívásnak tartalmaznia kell a döntést igénylő kérdést, az írásbeli határozathozatal szükségességének indokát, a határozati javaslatot, a válaszadási határidőt, a határozathoz szükséges szavazati arányt. A szavazatokat az ügyvezető elnöknek kell leadni az elnökségi tag által aláírt, dátummal ellátott levélben, melyet elektronikus levélhez szkennert mellékletként vagy telefax útján kell eljuttatni. Az ügyvezető elnök köteles a leadott szavazatokat összegyűjteni és a hozott határozat mellékleteként megőrizni. A szavazatok leadási határidejének lejártát követő három napon belül az ügyvezető elnök köteles írásban tájékoztatni az elnökség tagjait a szavazás eredményéről, a hozott határozatról. Amennyiben az írásbeli szavazás eredménytelen, illetőleg bármely elnökségi tag kéri, rendkívüli elnökségi ülést kell összehívni.
7. Az elnökségi ülésen jegyzőkönyvet kell készíteni, amelyet az elnök és a jegyzőkönyvvezető ír alá. A jegyzőkönyvet meg kell őrizni. A jegyzőkönyvnek tartalmaznia kell a napirendet, a megjelentek felsorolását, az ülésen elhangzott lényeges észrevételeket és javaslatokat, valamint a hozott határozatokat. A hozott határozatokról az érintett szerveket és személyeket, a sportegyesület tagságát a jegyzőkönyv megküldésével vagy körlevélben 30 napon belül kell értesíteni.

Az elnökség határozatait az érintettekkel postai úton ajánlott küldeményként vagy az átvétel igazolására, visszajelzésére alkalmas elektronikus úton kell közölni.

1. Amennyiben hazánkban rendkívüli helyzet (egészségügyi, járvány, stb.) alakul ki és ezt Magyarország kormánya kihirdeti, ezáltal az egyesület elnökségi ülését személyes jelenléttel nem lehet megrendezni, azt online formában kell megtartani. Az értekezletet ebben az esetben is a 16. § „Az Elnökség eljárására (működésére) irányadó szabályok” fejezet 1. és 2. pontjában meghatározott módon kell összehívni. Az elnökségi és a Felügyelő bizottság tagjai, valamint az egyesületi tagság számára biztosítani kell az online részvétel lehetőségét az alkalmazandó számítógépes program, az ülés közvetítésének elérhetősége (link) továbbá az online felületre való belépési jelszó megadásával.

17.§

A sportegyesület társadalmi elnöke

A sportegyesület társadalmi elnöke:

1. az éves ülésterv alapján rendszeresen összehívja a sportegyesület elnökségét.
2. vezeti és szervezi a küldött~~köz~~gyűlés és az Elnökség munkáját.
3. felügyeli a küldöttgyűlési és elnökségi határozatok végrehajtását,
4. A társadalmi és gazdasági élet rendezvényein és összejövetelein reprezentálhatja az egyesületet.

18.§

A sportegyesület ügyvezető elnöke

A sportegyesület ügyvezető elnöke:

1. irányítja és ellenőrzi a sportegyesület tevékenységét.
2. szervezi a küldöttgyűlési és elnökségi határozatok végrehajtását,
3. önállóan képviseli az egyesületet,
4. figyelemmel kíséri, felügyeli a szakosztályok munkáját,
5. munkáltatói jogkört gyakorol a jogszabályokban foglaltak szerint.
6. irányítja a sportegyesület gazdálkodási tevékenységét.
7. intézkedik, dönt a küldöttgyűlés vagy az elnökség által hatáskörébe utalt ügyekben.
8. ellátja mindazokat a feladatokat, amelyeket jogszabály, az Alapszabály, illetőleg a küldöttgyűlés vagy az elnökség a hatáskörébe utal
9. tevékenységét a munkaköri leírása, illetve az egyesületi dokumentumok szerint végzi.

19.§

A nyilvántartásról

Az Egyesület nyilvántartási kötelezettségeinek betartásáért az ügyvezető elnök felelős.

 20. §

A felügyelő bizottság

A felügyelő bizottság feladata:

1. a sportegyesület pénzügyi és gazdálkodási tevékenységének, szabályszerű működésének vizsgálata,
2. a pénzügyi és gazdasági rendelkezések, valamint a jogszabályok és sportegyesületi szabályzatok betartásának ellenőrzése,
3. a tagsági díj fizetésének ellenőrzése.

A hatásköre:

1. A felügyelő bizottság ellenőrzi a Sportegyesület működését és gazdálkodását. Ennek során a vezető tisztségviselőktől jelentést, a szervezet munkavállalóitól pedig tájékoztatást vagy felvilágosítást kérhet, továbbá a szervezet könyveibe és irataiba betekinthet, azokat megvizsgálhatja.

2. A felügyelő bizottság tagja az elnökség ülésén tanácskozási joggal részt vehet, illetve részt vesz, ha jogszabály vagy a létesítő okirat így rendelkezik.

3. A felügyelő bizottság köteles az intézkedésre jogosult vezető szervet tájékoztatni és annak összehívását kezdeményezni, ha arról szerez tudomást, hogy

a) a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult szerv döntését teszi szükségessé;

b) a vezető tisztségviselők felelősségét megalapozó tény merül fel.

4. Az intézkedésre jogosult vezető szervet a felügyelő bizottság indítványára - annak megtételétől számított harminc napon belül - össze kell hívni. E határidő eredménytelen eltelte esetén a vezető szerv összehívására a felügyelő bizottság is jogosult.

5. Ha az arra jogosult szerv a törvényes működése helyreállítása érdekében a szükséges intézkedéseket nem teszi meg, a felügyelő bizottság köteles haladéktalanul értesíteni a törvényességi felügyeletet ellátó szervet.

6. A felügyelő bizottság az ügyrendjét maga állapítja meg.

Az eljárására (működésére) irányadó szabályok:

1. A felügyelő bizottság ülést tart, ha ezt jogszabály vagy az Egyesület Alapszabálya kötelezően előírja, továbbá, ha a bizottság tagságának több mint fele ezt indítványozza. A felügyelő bizottság elnöke az erre okot adó körülmény bekövetkezésétől számított 15 napon belül a bizottsági tagok részére írásbeli meghívót küld, amelyben részletes tájékoztatást ad az ülés helyszínéről, időpontjáról, témájáról és napirendjéről, illetve az ülés helyszínéről, időpontjáról, témájáról és napirendjéről, illetve az ehhez szükséges és rendelkezésre álló okiratokat és adatokat mellékeli. Az írásbeli meghívó feladása és az ülés napja között legalább 15, azaz tizenöt napnak kell lennie. A felügyelő bizottság évente legalább egy esetben kötelezően ülést tart.
2. A felügyelő bizottság ülése határozatképes, ha a bizottsági tagok több mint fele az ülésen jelen van. A számvizsgáló bizottság a határozatait nyílt szavazással, egyszerű (jelen lévők 50 % + 1 fő) többséggel hozza. Minden tagnak, ideértve az elnököt is, egy szavazata van. A szavazatot nyíltan, kézfelemeléssel adják le az arra jogosultak. Esetleges szavazategyenlőség esetén a szavazást mindaddig meg kell ismételni, míg az 50% + 1 fő szavazatkülönbség nem alakul ki.
3. A Sportegyesület számviteli törvénynek megfelelő beszámolóját minden esetben a felügyelő bizottság jogosult és köteles ellenőrizni ülés összehívásával.
4. A felügyelő bizottság eljárására az Ectv. rendelkezéseit, a jelen §-ban nem szabályozott kérdésekben a bizottság működésére az elnökség működésére vonatkozó szabályokat kell alkalmazni.
5. A felügyelő bizottság tevékenységért a küldöttgyűlésnek felelős, annak beszámolni tartozik.

21.§

A bizottságok

1. A sportegyesületben a fegyelmi ügyek intézésére ad hoc jellegű fegyelmi bizottság működhet.
2. Ez utóbbi működésére a fegyelmi szabályzat rendelkezései az irányadók.
3. Az elnökség a sportegyesület működésének eredményessége érdekében más bizottságot is létrehozhat.

22.§

A szakosztályok

1. A sportegyesületben sportáganként szakosztályok működhetnek.
2. A szakosztályok munkáját szakosztály-vezetőség irányítja, mely a munkájáról az elnökségnek számol be. A szakosztály-vezetőség tisztségviselőit (elnök, elnökhelyettes, technikai vezető, vezetőedző stb.) és tagjait a sportegyesület elnöksége bízza meg. A szakosztály feladata az oktatás-nevelés, versenyek, mérkőzések rendezése, illetve versenyeken, mérkőzéseken való részvétel szervezése, a szakosztály hatáskörébe utalt egyéb feladatok ellátása. A szakosztály közreműködik az ifjúsági és lakossági tömegsporttal összefüggő sportegyesületi feladatok megvalósításában.

23.§

Egyéb szervek

1. A sportegyesület elnöksége sportcsoportokat alakíthat, sportiskolai rendszerű utánpótlás nevelést szervezhet, gyermek, serdülő, ifjúsági és felnőtt testnevelési és sportfoglalkoztatási formákat alakíthat ki, a sportegyesület elnökségének működésével kapcsolatos operatív feladatok és az ügyintézés ellátására apparátust hozhat létre.
2. A sportegyesület elnökségének döntése alapján – a gazdasági körülmények javítására különböző vállalkozási formákat hozhat létre.

VII. A SPORTEGYESÜLET JOGKÉPESSÉGE

24.§

1. A sportegyesület jogi személy, amelyet az Egyesület ügyvezető elnöke képvisel. E jogkört esetenként, vagy az ügyek meghatározott csoportjára nézve az elnökség vagy az ügyvezető elnök más személyre is átruházhatja.

VIII. A SPORTEGYESÜLET ANYAGI FORRÁSAI ÉS GAZDÁLKODÁSA

25.§

1. A sportegyesület éves költségvetés alapján gazdálkodik.
2. A sportegyesület működéséhez szükséges bevételek az alábbiakból tevődik össze:
3. a tagoktól kapott befizetés, a cél szerinti alaptevékenységből származó bevétel,
4. gazdasági-vállalkozási tevékenységből (szolgáltatás nyújtásából) származó bevétel;
5. a költségvetési támogatás:
6. a pályázat útján, valamint egyedi döntéssel kapott költségvetési támogatás;
7. az Európai Unió strukturális alapjaiból, illetve a Kohéziós Alapból származó, a költségvetésből juttatott támogatás;
8. az Európai Unió költségvetéséből vagy más államtól, nemzetközi szervezettől származó támogatás;
9. a személyi jövedelemadó meghatározott részének az adózó rendelkezése szerint kiutalt összege;
10. az államháztartás alrendszereiből közszolgáltatási szerződés ellenértékeként szerzett bevétel;
11. más szervezettől, illetve magánszemélytől kapott adomány;
12. befektetési tevékenységből származó bevétel;
13. az a)-f) pontok alá nem tartozó egyéb bevétel.
14. *A sportegyesület költségei:*

a) alapcél szerinti tevékenységhez közvetlenül kapcsolódó költségek;

b) gazdasági vállalkozási tevékenységhez (szolgáltatás nyújtásához) közvetlenül *kapcsolódó költségek;*

c) a sportegyesület szerveinek, szervezetének működési költségei (ideértve az adminisztráció költségeit és az egyéb felmerült közvetett költségeket), valamint a több tevékenységhez használt immateriális javak és tárgyi eszközök értékcsökkenési leírása;

d) az a)-c) pontok alá nem tartozó egyéb költség.

1. A sportegyesület gazdálkodása eredményét nem oszthatja fel, azt az Alapszabályában meghatározott tevékenységére fordíthatja.
2. A sportegyesület kizárólag céljainak elérése érdekében, azokat nem veszélyeztetve végezhet vállalkozási tevékenységet. A sportegyesület váltót, illetve más, hitelviszonyt megtestesítő értékpapírt nem bocsáthat ki, illetve vállalkozásának fejlesztéséhez az alaptevékenységet veszélyeztető mértékű hitelt nem vehet fel, valamint az államháztartás alrendszereitől kapott támogatást hitel fedezetéül, illetve hitel törlesztésére nem használhatja fel. A sportegyesület a cél szerinti tevékenységből és a vállalkozási tevékenységből származó bevételeit és ráfordításait elkülönítetten kell nyilvántartani.
3. A sportegyesület alaptevékenységével össze nem függő tevékenységet, valamint alaptevékenységével összefüggő kereskedelmi tevékenységet (ideértve a sportegyesület vagyoni értékű jogainak hasznosítását is) csak kiegészítő tevékenységként folytathat.
4. A sportegyesület saját maga rendelkezik nevével, címerével, logójával és minden a nevéhez kapcsolódó joggal, különös tekintettel a hirdetési, reklám és a tevékenység televíziós, rádiós, valamint egyéb elektronikus technikákkal történő közvetítésével kapcsolatos jogokra. A sportegyesület hirdetési, reklám, illetve közvetítési jogokkal kapcsolatosan egy évnél hosszabb időre szerződést a küldöttgyűlés felhatalmazása alapján a 4.§ 5. pont alapján köthet.
5. A Sportegyesület a tartozásaiért saját vagyonával felel. A tagok csak a tagdíjakat kötelesek az egyesület számára befizetni, az Sportegyesület tartozásaiért a tagok saját vagyonukkal nem felelnek.
6. A Sportegyesület megszűnése esetén – a végelszámolásra vonatkozó rendelkezések kivételével - a csődeljárásról, a felszámolási eljárásról szóló 1991. évi XLIX. törvény szabályait kell alkalmazni.

26.§

A sportegyesület vagyona

A sportegyesület vagyonának fajtái:

1. készpénz (bankbetét, folyószámlán lévő összeg)
2. pénzre szóló követelés
3. értékpapír
4. ingatlan és ingó vagyon

IX. A SPORTEGYESÜLET SZERVEZETI ÉS MŰKÖDÉSI SZABÁLYZATA

27.§

1. A Sportegyesület működését, az elnökség, a tisztségviselők, a bizottságok és a szakosztályok szervezetét, feladatait, illetve a működését érintő, az alapszabályban részletesen nem szabályozott alapvető kérdéseket szervezeti és működési szabályzatban kell meghatározni. A szervezeti és működési szabályzat nem állhat ellentétben a Sportegyesület alapszabályával.

X. A SPORTEGYESÜLET MEGSZŰNÉSE

28.§

1. A Sportegyesület megszűnik:
2. a küldöttgyűlés döntése alapján jogutódlással,
3. megszűnésének a küldöttgyűlés általi kimondásával,
4. a sportegyesület megvalósította célját vagy a sportegyesület céljának megvalósítása lehetetlenné vált, és új célt nem határoztak meg; vagy
5. a sportegyesület tagjainak száma hat hónapon keresztül nem éri el a tíz főt,
6. a bíróság feloszlatja,
7. a törvényességi ellenőrzési eljárás eredményeképpen a bíróság megszünteti vagy megállapítja megszűnését,
8. a fizetésképtelensége miatt indult eljárásban a bíróság megszünteti,

és a sportegyesületet a nyilvántartásból törlik.

1. A küldöttgyűlés nem dönthet a sportegyesület feloszlásáról, ha a sportegyesülettel szemben lefolytatott végrehajtás eredménytelen volt vagy a sportegyesület fizetésképtelenségét a bíróság megállapította.
2. A sportegyesület megszűnése esetén a hitelezők kielégítése után fennmaradó vagyon állami tulajdonba kerül, és azt a sportpolitikáért felelős miniszter által vezetett minisztérium költségvetésében az utánpótlás-nevelés támogatására kell fordítani.
3. A sportegyesületnek a bírósági nyilvántartásból való törlésére akkor kerülhet sor, ha a sportpolitikáért felelős miniszter igazolja, hogy a sportegyesület az állami sportcélú támogatás felhasználásával e törvényben, valamint az államháztartás működésére vonatkozó jogszabályokban foglaltaknak megfelelően elszámolt, vagy azt, hogy a sportegyesület állami sportcélú támogatásban nem részesült.

XI. ZÁRÓ RENDELKEZÉSEK

29.§

1. A sportegyesület tagjai kötelezik magukat, hogy a sportegyesülettel kapcsolatos vitás ügyeikkel mindaddig nem fordulnak bírósághoz, amíg az egyesület elnöksége a vitás ügy peren kívüli megoldását meg nem kísérelte.
2. Az Alapszabályban nem szabályozott kérdésekre az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvényt és a Polgári Törvénykönyvről szóló 2013. évi V. törvény rendelkezéseit, továbbá sporttevékenységére a sportról szóló 2004. évi I. törvényt, gazdálkodására a civil szervezetek gazdálkodásáról szóló hatályos jogszabályokat kell alkalmazni.

A küldöttgyűlés az Alapszabály módosítását 2016. december 14., 2017. május 17. és 2020. szeptember 28. napján elfogadta és 2020. szeptember 28. napján egységes szerkezetben hatályba léptette.

Kelt: Budapest, 2020. szeptember 28.

………………………………………..

Dubniczky Attila

ügyvezető elnök

|  |  |  |
| --- | --- | --- |
| Előttünk, mint tanúk előtt: |  |  |
| 1. |  | 2. |
|  |  |  |
| ................................................ |  | ................................................ |
| aláírás |  | aláírás |
| név: .......................................... |  | név: .......................................... |
|  |  |  |
| lakcím: ....................................... |  | lakcím: ....................................... |

Alulírott, Dubniczky Attila, a sportegyesület elnöke igazolom, hogy az Alapszabály fenti, egységes szerkezetbe foglalt szövege megfelel az alapszabály-módosítások alapján hatályos tartalmának.

Budapest, 2020. szeptember 28.

………………………………………..

Dubniczky Attila

ügyvezető elnök

|  |  |  |
| --- | --- | --- |
| Előttünk, mint tanúk előtt: |  |  |
| 1. |  | 2. |
| ................................................ |  | ................................................ |
| aláírás |  | aláírás |
| név: ................................................... |  | név: ................................................. |
|  |  |  |
| lakcím: ................................................... |  | lakcím: .............................................. |